Þessi hlýlega og fallega íbúð í Hafnarfirði prýðir forsíðu hátíðarblaðs Húsa og híbýla . Íbúðin er í eigu hjónanna Báru og Egils og búa þau ásamt þremur börnum , Degi , 12 ára ; Birtu , 10 ára og Sóley Emblu , eins árs . Fjölskyldan hefur einungis búið í íbúðinni í níu mánuði og unnið hörðum höndum við að gera heimilið að sínu . Útkoman er hreint út sagt frábær enda eru bæði Bára og Egill miklir fagurkerar . Hún er útstillingahönnuður og hann kokkur af guðs náð . Útsýnið heillaði Báru og Egil upp úr skónum . Íbúðin stendur við sjóinn og út um gólfsíða gluggana er frábært útsýni sem líkist málverki svo magnað er það . En við þessa sömu glugga létu þau Egill og Bára gefa sig saman síðasta sumar . Útsýnið er einmitt ein meginástæða þess að þau festu kaup á eigninni sem er fjögurra herbergja og 140 fermetrar að stærð .